ସଂକ୍ରମଣ ରୋକିବାକୁ ପୁଣି ବଢ଼ିବ କି ତାଲାବନ୍ଦ ଅବଧି? | Kanak News\nଆସିବ କି ଲକଡାଉନ୍ ୫.୦? ନବୀନ ପଟ୍ଟନାୟକ ସମେତ ସବୁ ରାଜ୍ୟର ମୁଖ୍ୟମନ୍ତ୍ରୀଙ୍କ ସହ କେନ୍ଦ୍ର ଗୃହମନ୍ତ୍ରୀ ଅମିତ ଶାହାଙ୍କ ଆଲୋଚନା । ମତାମତ ଆଧାରରେ କେନ୍ଦ୍ର ସରକାର ନେଇପାରନ୍ତି ନିଷ୍ପତ୍ତି !\nକନକ ବ୍ୟୁରୋଃ ବଢିବ କି ଲକଡାଉନ୍ ଅବଧି । ତିନି ଦିନ ପରେ ଶେଷ ହେବ ଚତୁର୍ଥ ପର୍ଯ୍ୟାୟ ଲକଡାଉନ । ଆଉ ଏହା ଶେଷ ହେବା ପୂର୍ବରୁ ଲକଡାଉନ ଅବଧି ଆଗକୁ ବଢ଼ିବ ନାଁ ସମ୍ପୂର୍ଣ୍ଣ ଭାବେ ହଠାଇ ଦିଆଯିବ ସେ ନେଇ ଚର୍ଚ୍ଚା ଜୋର ଧରିଛି । ଏହି ଚର୍ଚ୍ଚା ଭିତରେ ଆଜି କେନ୍ଦ୍ର ଗୃହମନ୍ତ୍ରୀ ଅମିତ୍ ଶାହା ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ସହ କଥା ହୋଇଛନ୍ତି ।\nବର୍ତମାନ ରାଜ୍ୟରେ କରୋନାର ସ୍ଥିତି କେମିତି ରହିଛି ଓ ଲକଡାଉନ ଅବଧି ବୃଦ୍ଧି ନେଇ କଣ ରହିଛି ଓଡିଶାର ଆଭିମୁଖ୍ୟ ଏନେଇ ନବୀନଙ୍କ ମତାମତ ନେଇଛନ୍ତି ଶାହା । ଏଥିସହ ଦେଶର ଅନ୍ୟ ରାଜ୍ୟର ମୁଖ୍ୟମନ୍ତ୍ରୀମାନଙ୍କ ସହ ମଧ୍ୟ କେନ୍ଦ୍ର ଗୃହମନ୍ତ୍ରୀ ଆଲୋଚନା କରିଛନ୍ତି । ସେମାନଙ୍କ ରାଜ୍ୟରେ ଲକଡାଉନ-୪କୁ ନେଇ ବର୍ତମାନର ସ୍ଥିତି କଣ ରହିଛି ଓ ମେ ୩୧ ତାରିଖ ପରେ କଣ କରିବାକୁ ଚିନ୍ତା କରୁଛନ୍ତି ସେନେଇ ମୁଖ୍ୟମନ୍ତ୍ରୀମାନଙ୍କୁ ପଚାରି ବୁଝିଛନ୍ତି ଶାହା ।\nମେ ୩୧ରେ ଲକଡାଉନର ଚତୁର୍ଥ ପର୍ଯ୍ୟାୟ ଶେଷ ହେବ । ଏହା ପରେ ସରକାର ଆଗକୁ ଲକ୍ଡାଉନ୍ ଅବଧି ବୃଦ୍ଧି କରିବେ କି ନାହିଁ ତାଉପରେ ସାରା ଦେଶର ନଜର ରହିଛି । ତାଲାବନ୍ଦ କଟକଣା କୋହଳ ହେବା ପରେ ଦେଶରେ କରୋନା ଆକ୍ରାନ୍ତଙ୍କ ସଂଖ୍ୟା ଦୃତ ଗତିରେ ବଢ଼ି ଚାଲିଛି । ଆଉ ଏଭଳି ସ୍ଥିତିରେ ମୁଖ୍ୟମନ୍ତ୍ରୀମାନଙ୍କ ମତାମତ ଆଧାରରେ କେନ୍ଦ୍ର ସରକାର ନିଷ୍ପତି ନେଇପାରନ୍ତି ବୋଲି କୁହାଯାଉଛି ।\nକରୋନା ସହ ଆଉ କେତେ ଦିନ? ଆମ ଦେଶରେ କାହିଁକି ମାରାତ୍ମକ ନୁହେଁ କରୋନା? ଅଧିକମାତ୍ରାରେ ସଂକ୍ରମଣ ନବ୍ୟାପିବାର କାରଣ କହିଲେ ବରିଷ୍ଠ ଡାକ୍ତର ଅଶୋକ ମହାପାତ୍ର ।\nସୀମାରେ ଚୀନ ଚାଲ୍ ଖେଳୁଛି, ଉତ୍ତେଜନା ବଢୁଛି । ଯଦି ଭାରତ-ଚୀନ ମୁହାଁମୁହିଁ ହୁଅନ୍ତି କିଏ କାହା ଉପରେ ପଡିବ ଭାରି ? ଦେଖନ୍ତୁ କେତେ ଶକ୍ତିଶାଳୀ ଭାରତୀୟ ସେନା ଓ ଡ୍ରାଗନ ସେନା ?
